
102   DR.30.11.2015 

 

 
 

berapa dia punya kapasiti, dia punya distance dan masa dia untuk mengawal perbatasan 
sempadan.   

Dato' Wira Mohd Johari bin Baharum:  Terima kasih Yang Berhormat Putatan 
mengenai soalan yang telah ditanya itu saya akan bagi secara bertulis kerana aset-aset ini 
saya tidak ada kepada saya sekarang ini.  Saya akan bagi secara bertulis.   

Jadi, berbalik kepada Yang Berhormat Silam tadi, kementerian telah meluluskan 
kewangan bagi melaksanakan kerja-kerja naik taraf Lapangan Terbang Lahad Datu pada 
tahun 2016 dan 2017. Pada tahun 2016, kementerian telah meluluskan sebanyak RM27 
juta untuk pelaksanaan ini.  Baki peruntukan akan disalurkan oleh Kementerian Kewangan 
pada 2017. Pelaksanaan ini adalah lebih kepada parking pesawat helikopter, pemanjangan 
landasan dan tidak dapat dilakukan kerana terdapat kawasan-kawasan yang mempunyai 
penduduk yang padat.  Walau bagaimanapun, usaha-usaha untuk meneruskan projek ini 
akan terus dilaksanakan bagi tujuan penambahbaikan lapangan terbang ini.  

Mengenai projek pembinaan kem tentera FELDA Sahabat di Lahad Datu, Projek 
Pembangunan Kem Bridget ESSCOM di FELDA Sahabat dijangka akan dimulakan pada 
suku tahun pertama 2016.  Pada masa sekarang beberapa perkara sedang diperincikan 
bagi tujuan pelaksanaan projek tersebut.   

Yang Berhormat Gerik mencadangkan rumah mampu milik kepada warga ATM di 
Gerik.  Suka saya nyatakan bahawa memanglah Kementerian Pertahanan memandang 
berat dan mengambil langkah-langkah yang begitu serius mengenai perumahan angkatan 
tentera ini.  Di sesetengah tempat saya mencadangkan dengan bantuan daripada Kerajaan 
Negeri untuk menyediakan tanah dan tanah ini kita bolehlah membina rumah untuk 
angkatan tentera dengan kadar yang lebih murah kerana tanah-tanah ini diberi oleh 
Kerajaan Negeri.  Jadi, saya harap kepada Yang Berhormat Gerik supaya dapat 
menentukan tempat-tempat yang strategik untuk kita membina rumah di masa-masa yang 
akan datang.   

Satu lagi yang dibangkitkan oleh Yang Berhormat Gerik ialah berkenaan dengan 
menaik taraf kem rejimen sempadan bagi kawasan Gerik iaitu kem-kem ini memang di 
dalam perancangan Kementerian Pertahanan dan semua kem-kem bukan sahaja di Gerik 
iaitu di sepanjang sempadan di mana kita mempunyai anggota ROS yang sedang 
menjalankan tugas di sepanjang sempadan daripada Perlis sehingga ke Kelantan.  Kita 
akan membina dalam masa-masa yang akan datang.  Jadi, bagi tujuan ini kita akan 
memberi keutamaan kepada kawasan-kawasan yang strategik dan kawasan-kawasan yang 
diperlukan.   

Mengenai cadangan iaitu pembinaan muzium.  Pembinaan cadangan ini adalah 
baik dan kita akan memberi perhatian kepada cadangan ini supaya ia dapat difikirkan, 
supaya perkara ini dapat dilaksanakan bukan sahaja di Gerik tetapi di kawasan mungkin di 
tempat-tempat atau di setiap negeri terutama di negeri-negeri yang terlibat pada masa 
darurat.  Terutama di sempadan Malaysia iaitu di Perak, di Kedah dan juga di beberapa 
buah negeri-negeri yang lain termasuk jugalah di Sarawak dan di Sabah pada ketika 
dahulu.   

Yang Berhormat Kuala Selangor, mengenai pertikaian.  Mengenai pertikaian di 
Beting Ali, pihak TLDM akan bekerjasama dengan Agensi Penguatkuasa Maritim Malaysia 
untuk menangani isu nelayan yang diganggu di Laut China Selatan.   

■1940 

Pengawasan berterusan di Beting Patinggi Ali oleh TLDM dan juga oleh pihak 
maritim kita akan selalu dibuat terutama sekali di kawasan-kawasan yang mempunyai 
pertikaian, perebutan atau tuntutan dari pihak-pihak lain terutama sekali di kawasan itu oleh 
Kerajaan Negara China. Kita juga telah membuat nota bantahan mengenai perkara ini 
kepada pihak negara China melalui Kementerian Luar kita. 

 Mengenai PLKN. PLKN seperti mana yang kita tahu, kita akan laksanakan mulai 
tahun depan dan kita telah memberhentikan projek ini setahun iaitu tahun ini kita tidak 
dapat laksanakan. Akan tetapi, kita telah memulakan balik dengan mengadakan projek 



berapa dia punya kapasiti, dia punya distance dan masa dia untuk mengawal perbatasan sempadan. Dato' Wira Mohd Johari bin Baharum: Terima kasih Yang Berhormat Putatan mengenai soalan yang telah ditanya itu saya akan bagi secara bertulis kerana aset-aset ini saya tidak ada kepada saya sekarang ini. Saya akan bagi secara bertulis. Jadi, berbalik kepada Yang Berhormat Silam tadi, kementerian telah meluluskan kewangan bagi melaksanakan kerja-kerja naik taraf Lapangan Terbang Lahad Datu pada tahun 2016 dan 2017. Pada tahun 2016, kementerian telah meluluskan sebanyak RM27 juta untuk pelaksanaan ini. Baki peruntukan akan disalurkan oleh Kementerian Kewangan pada 2017. Pelaksanaan ini adalah lebih kepada parking pesawat helikopter, pemanjangan landasan dan tidak dapat dilakukan kerana terdapat kawasan-kawasan yang mempunyai penduduk yang padat. Walau bagaimanapun, usaha-usaha untuk meneruskan projek ini akan terus dilaksanakan bagi tujuan penambahbaikan lapangan terbang ini. Mengenai projek pembinaan kem tentera FELDA Sahabat di Lahad Datu, Projek Pembangunan Kem Bridget ESSCOM di FELDA Sahabat dijangka akan dimulakan pada suku tahun pertama 2016. Pada masa sekarang beberapa perkara sedang diperincikan bagi tujuan pelaksanaan projek tersebut. Yang Berhormat Gerik mencadangkan rumah mampu milik kepada warga ATM di Gerik. Suka saya nyatakan bahawa memanglah Kementerian Pertahanan memandang berat dan mengambil langkah-langkah yang begitu serius mengenai perumahan angkatan tentera ini. Di sesetengah tempat saya mencadangkan dengan bantuan daripada Kerajaan Negeri untuk menyediakan tanah dan tanah ini kita bolehlah membina rumah untuk angkatan tentera dengan kadar yang lebih murah kerana tanah-tanah ini diberi oleh Kerajaan Negeri. Jadi, saya harap kepada Yang Berhormat Gerik supaya dapat menentukan tempat-tempat yang strategik untuk kita membina rumah di masa-masa yang akan datang. Satu lagi yang dibangkitkan oleh Yang Berhormat Gerik ialah berkenaan dengan menaik taraf kem rejimen sempadan bagi kawasan Gerik iaitu kem-kem ini memang di dalam perancangan Kementerian Pertahanan dan semua kem-kem bukan sahaja di Gerik iaitu di sepanjang sempadan di mana kita mempunyai anggota ROS yang sedang menjalankan tugas di sepanjang sempadan daripada Perlis sehingga ke Kelantan. Kita akan membina dalam masa-masa yang akan datang. Jadi, bagi tujuan ini kita akan memberi keutamaan kepada kawasan-kawasan yang strategik dan kawasan-kawasan yang diperlukan. Mengenai cadangan iaitu pembinaan muzium. Pembinaan cadangan ini adalah baik dan kita akan memberi perhatian kepada cadangan ini supaya ia dapat difikirkan, supaya perkara ini dapat dilaksanakan bukan sahaja di Gerik tetapi di kawasan mungkin di tempat-tempat atau di setiap negeri terutama di negeri-negeri yang terlibat pada masa darurat. Terutama di sempadan Malaysia iaitu di Perak, di Kedah dan juga di beberapa buah negeri-negeri yang lain termasuk jugalah di Sarawak dan di Sabah pada ketika dahulu. Yang Berhormat Kuala Selangor, mengenai pertikaian. Mengenai pertikaian di Beting Ali, pihak TLDM akan bekerjasama dengan Agensi Penguatkuasa Maritim Malaysia untuk menangani isu nelayan yang diganggu di Laut China Selatan. #1940. Pengawasan berterusan di Beting Patinggi Ali oleh TLDM dan juga oleh pihak maritim kita akan selalu dibuat terutama sekali di kawasan-kawasan yang mempunyai pertikaian, perebutan atau tuntutan dari pihak-pihak lain terutama sekali di kawasan itu oleh Kerajaan Negara China. Kita juga telah membuat nota bantahan mengenai perkara ini kepada pihak negara China melalui Kementerian Luar kita. Mengenai PLKN. PLKN seperti mana yang kita tahu, kita akan laksanakan mulai tahun depan dan kita telah memberhentikan projek ini setahun iaitu tahun ini kita tidak dapat laksanakan. Akan tetapi, kita telah memulakan balik dengan mengadakan projek.